Ādams Brodijs
Ādams Džereds Brodijs (angļu: Adam Jared Brody; dzimis 1979. gada 15. decembrī) ir amerikāņu aktieris. Kļuvis atpazīstams ar lomu seriālā "O.C." (The O.C. 2003—2007). Karjeras sākumā piedalījies arī filmās "Smita kungs un kundze" (2005), "Smēķēt atļauts" (2005), "Sieviešu valstībā" (2007) un "Dženiferas augums" (2009). Vēlāk piedalījies komēdijās "Meklēju draugu pasaules galam" (2012) un "Gulēt ar citiem cilvēkiem" (2015), drāmā "Lavleisa" (Lovelace, 2013), supervaroņu filmās "Šezam!" (2019) un "Šezam! Dievu dusmas" (Shazam! Fury of the Gods, 2023), kā arī trilleros "Gatavs vai nē" (2019) un "Daudzsološa jauna sieviete" (2020).